
Avaliku ürituse „Narva Prisma Sügislaat“ loa taotluse rahuldamine
1. Asjaolud ja menetluse käik

01.10.2015.a. esitas FIE Jelena Jegireva reg. kood 10128155 Narva Linnavalitsusele avaliku ürituse loa taotluse.
FIE Jelena Jegireva kavandab viia läbi 23.10.2015.a. – 25.10.2015a. kellaajal 09.00-19.00 Narva linnas avalikkusele suunatud ürituse „Narva Prisma Sügislaat“. Ürituse jooksul toimub toidu- ja tööstuskaupade jaemüük. Sihtgrupiks on linnaelanikud ja külalised. Eeldatav maksimaalne osavõtjate arv on 600 inimest. Sissepääs üritusele on tasuta. Alkohoolsete jookide müüki ei toimu. 
 
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 21.05.2015.a. määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.
3. Otsus
3.1. Rahuldada FIE Jelena Jegireva taotlus avaliku ürituse „Narva Prisma Sügislaat ” läbiviimiseks. 

3.2. Avaliku ürituse korraldajaks on FIE Jelena Jegireva reg. kood 10128155, Pähklimäe 6-121, Narva.

3.3. Ürituse läbiviimise kohaks on Kangelaste 29, Narva.
3.4. Avalik üritus on mitmepäevane ja algab 23.10.2015.a  ning lõpeb 25.10.2015. Igapäevane programm kestab kellast 09.00 kella 19.00-ni.
3.5. Avaliku ürituse jooksul alkohoolsete jookide müüki ei toimu. 
3.6. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Arhitektuuri- ja Linnaplaneerimise Ametil teha korraldus asjaosalistele teatavaks. 
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

